Пенчо Славейков
Поука

chitanka.info

Мятай се насам-натамо

и в почуда свивай рамо —

нищо, синко, не помага…

Тъй го дига, тъй го слага

на времето и баща ти —

докато от ум не пати…

Блага цел за да постигнеш,

туй що искаш ти да дигнеш,

друг в главата с мисли смътни,

теб напук, ще го геврътне.

Туй, що сваляш — без да мигне

друг ще сетне да го дигне!

А пък ти сумти и фукай —

откъм гръб се само пукай…

Както найдеш, ти я карай

и очите си отваряй —

и наляво, и надясно,

да се не намериш в тясно, —

като пати у решето,

кат баща ти на времѐто!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.